Calipso satelliitti, taiteilijan näkemys.
Satelliitti Jason-1 satelliitti, taiteilijan näkemys.
Satelliitti Jason-3, taiteilijan näkemys.
**Proteus** on Ranskassa kehitetty pienikokoinen satelliittirunko, jota on käytetty Jason- ja Corot-satelliittien pohjana. Nimi *Proteus* tulee sanoista ***P**late-forme **R**econfigurable pour l'**O**bservation, les **T**élécommunications **E**t les **U**sages **S**cientifiques*.

Koko 1990-luvun ajan uskottiin Länsi-Euroopassa ja Yhdysvalloissa, että piensatelliitit korvaavat isot satelliitit. Tätä puolsi 1990-luvun alussa tehty NASAn päätös toteuttaa halvempia avaruuslentoja nopeassa tahdissa (*Faster, Better, Cheaper*) pyrkien samanlaiseen tehokkuuteen, mitä esimerkiksi auto- ja elektroniikkateollisuus oli saavuttanut. Venäjän avaruustoiminta oli vuodesta 1957 alkaen perustunut pieniin satelliitteihin ja satelliittien sarjatuotantoon, esimerkiksi pieniä vakoilusatelliitteja valmistettiin tuhansia. Piensatelliiteilla uskottiin - etenkin Yhdysvalloissa - olevan myös kaupallisia sovellutuksia, kun suunniteltiin matkapuhelinverkkoja, joiden tukiasemat olisivat satelliitteja ja satelliitti-Internetiä. Valtaosa kaavailluista hankkeista ei toteutunut ja toteutetut hankkeet olivat raskaasti tappiollisia.

Euroopassa Englannissa Surreyn yliopisto lähti 1980-luvulla kehittämään mikrosatelliitteja, jotka painavat alle 100 kg. Ranskassa ei näin pieniin satelliitteihin uskottu, mutta CNES alkoi vuonna 1996 kehittämään 500–700 kg painavaa Proteus-satelliittia. Sen teollinen valmistaja on Alcatel Space.

Proteus-rungolle perustuvista satelliiteista ensimmäinen oli Jason 1, joka laukaistiin joulukuussa 2001. ESAn kanssa yhteistyössä toteutettava CoRoT laukaistiin vuonna 2006, kuten EUMETSATin kanssa toteutettava Jason 2. Jasonit tutkivat merta ja CoRoT tähtiä.

Seuraavat satelliitit ovat käyttäneet Proteus-runkoa:

* Jason-1
* CALIPSO
* CoRoT
* Jason-2
* SMOS
* Jason-3
* GIOVE B (GSTB v2B)
* Göktürk 1A, 1B

Lähteet
-------

1. 1 2 3 4 5 6  Proteus *CNES – Le site du Centre national d'études spatiales*.  7.3.2017. Viitattu 22.04.2018 (englanniksi).
2. ↑  Kaminski, Amy: Faster Better Cheaper Faster, Better, Cheaper *NASA*.  26.10.2012.  Arkistoitu 22.5.2017. Viitattu 22.04.2018 (englanniksi).
3. 1 2  Xue, Yong & Li, Yingjie & Guang, Jie & Zhang, Xiaoye & Guo, Jianping: Small satellite remote sensing and applications – history, current and future *Taylor & Francis Online*.  17.7.2008. doi:doi.org/10.1080/01431160801914945.  Viitattu 22.4.2018 (englanniksi).
4. ↑  Proteus - Organization *CNES – Le site du Centre national d'études spatiales*.  2.3.2017. Viitattu 22.4.2018 (englanniksi).
5. ↑  Jason - Satellite *CNES – Le site du Centre national d'études spatiales*.  2.3.2017. Viitattu 22.4.2018 (englanniksi).
6. ↑  SMOS *CNES – Le site du Centre national d'études spatiales*.  8.9.2017. Viitattu 22.4.2018 (englanniksi).
7. ↑  Jason 3 *CNES – Le site du Centre national d'études spatiales*.  6.1.2017. Viitattu 22.4.2018 (englanniksi).
8. ↑  GIOVE-B (Galileo In-Orbit Validation Element-B) *eoPortal Directory - Satellite Missions*. Viitattu 22.04.2018 (englanniksi).
9. ↑  Göktürk-1 *Arianespace*.  joulukuu 2016. Viitattu 22.4.2018 (englanniksi).

Aiheesta muualla
----------------

* CNES: 20 years in orbit for the Proteus satellite bus (englanniksi)
* Gunter's Space Page: Alcatel → Thales Alenia: Proteus (englanniksi)
* JSAT International: Satellite Components (Arkistoitu – Internet Archive) (englanniksi)
* CNES: Jason - Satellite (englanniksi)
* Satellite Missions: Jason-1 (englanniksi)
* CNES: Proteus - Spacecraft bus (englanniksi)
* Astronautix.com: Proteus (englanniksi)